open-index/open-wikipedia-markdown huggingface dataset:
Πυργέλλα Αργολίδας

Η **Πυργέλλα** ή **Πυργέλα** είναι πεδινό χωριό του νομού Αργολίδας. Βρίσκεται κτισμένη σε υψόμετρο 15 μέτρων επάνω στον Αργολικό κάμπο, στην μέση του δρόμου που ενώνει το Άργος με την Αγία Τριάδα (Μέρμπακα). Αποτελεί την έδρα και μοναδικό οικισμό της κοινότητας Πυργέλλας που υπάγεται διοικητικά στην δημοτική ενότητα Άργους του δήμου Άργους - Μυκηνών της Περιφέρειας Πελοποννήσου. Στην απογραφή του 2021 είχε 361 μόνιμους κατοίκους.

## Πληθυσμός
Η Πυργέλλα γνώρισε σημαντική πληθυσμιακή ανάπτυξη από το 1879 μέχρι και το 1951. Έκτοτε ο πληθυσμός έχει μειωθεί σημαντικά. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Άννα Μαρία του Άνχαλτ

Η **Άννα-Μαρία**, γερμ.: *Anna-Maria von Anhalt*, πολων.: *Anna Maria Anhalcka* (Τσερμπστ, 13 Ιουνίου 1561 – Μπζεγκ, 14 Νοεμβρίου 1605) από τον Οίκο των Ασκάνια, ήταν κόρη του πρίγκιπα του Άνχαλτ-Τσερμπστ και με τον γάμο της έγινε δούκισσα της Λεγκνίτσα-Μπζεγκ-Oλάβα-Βόλουφ.

## Βιογραφία
Ήταν η μεγαλύτερη κόρη του Ιωακείμ-Ερνέστου πρίγκιπα του Άνχαλτ, από την πρώτη του σύζυγο Αγνή, κόρη του Βόλφγκανγκ Α΄ κόμη του Μπάρμπυ-Μύλινγκεν.

Το 1570 η εννιάχρονη Άννα-Μαρία διαδέχθηκε την εκ πατρός θεία της Ελισάβετ ως ηγουμένη του Γκέρνροντε και του Φρόζε. Ωστόσο αυτό το αξίωμα ήταν μόνο τιμητικό, καθώς η περιοχή είχε στην πραγματικότητα ενσωματωθεί στο πριγκιπάτο του Άνχαλτ, με τον πατέρα της ως «διαχειριστή» και κάτοχο της ψήφου του Γκέρνροντε στη Γερμανική Συνέλευση (Raichstag). 

Το 1577 η Άννα-Μαρία απαλλάχθηκε από τη θέση της ηγουμένης, για να παντρευτεί τον Ιωακείμ-Φρειδερίκο, πρωτότοκο γιο και κληρονόμο του Γεωργίου Β΄ του *Ευσεβούς*, δούκα του Μπζεγκ. Ο γάμος έγινε στο Μπζεγκ στις 19 Μαΐου του ίδιου έτους. Διάδοχός της ως ηγουμένη ήταν η μικρότερη αδελφή της Σίβυλλα.

Ο Γεώργιος Β΄ απεβίωσε το 1586 και τον διαδέχθηκαν οι γιοι του, αλλά μόνο στην Ολάβα και στο Βόλουφ, επειδή το Μπρζεγκ δόθηκε στη σύζυγό του Βαρβάρα του Βρανδεμβούργου ως εισόδημα. Η Άννα-Μαρία και ο σύζυγός της εγκαταστάθηκαν στην Oλάβα. Μόλις τρία χρόνια αργότερα το 1589, η Άννα-Μαρία γέννησε το πρώτο από τα έξι παιδιά, που απέκτησε κατά τη διάρκεια του γάμου της.   

Μετά το τέλος του αδελφού του Ιωάννη-Γεωργίου το 1592, ο Ιωακείμ-Φρειδερίκος έγινε ο μοναδικός ηγεμόνας της Oλάβα-Βόλουφ. Αφού η χήρα του Ιωάννη-Γεωργίου παραιτήθηκε από τα εδάφη τού εισοδήματός της το 1594 και η Βαρβάρα του Βρανδεμβούργου απεβίωσε το 1595, ο Ιωακείμ-Φρειδερίκος κατάφερε τελικά να επανενώσει ολόκληρο το δουκάτο. Στη διαθήκη του, που ολοκληρώθηκε στις 16 Δεκεμβρίου 1595, έδωσε την περιφέρεια Oλάβα στη σύζυγό του ως εισόδημα.

Ο Ιωακείμ-Φρειδερίκος απεβίωσε στις 25 Μαρτίου 1602. Η Άννα-Μαρία ανέλαβε την επιτροπεία για λογαριασμό των δύο επιζώντων γιων τους, Ιωάννη-Χριστιανού και Γεωργίου-Ροδόλφου, που ήταν ανήλικοι εκείνη την εποχή. Εκτός από τη θέση της ως επιτρόπου, ήταν η με εξουσία δούκισσα της Oλάβα.

Η Άννα-Μαρία απεβίωσε μόλις τρία χρόνια μετά τον σύζυγό της. Επειδή οι γιοι της ήταν ακόμη ανήλικοι, την διαδέχτηκε στην αντιβασιλεία η κουνιάδα της Ελισάβετ-Μαγδαληνή του Μπρηγκ και ο σύζυγός της Κάρολος Β΄ των Ποντεμπράντι δούκας του Ζιέμπιτσε-Ολεσνίτσα μέχρι το 1609, οπότε ο Ιωάννης-Χριστιανός έφτασε στην ενηλικίωση και ανέλαβε τη διακυβέρνηση μόνος του.

## Οικογένεια
Παντρεύτηκε το 1577 τον Ιωακείμ-Φρειδερίκο δούκα της Λεγκνίτσα-Μπζεγκ-Oλάβα-Βόλουφ και είχε τέκνα:
* Ιωάννης-Χριστιανός 1591-1639, δούκας του Μπζεγκ-Λεγκνίτσα-Βόλουφ.
* Βαρβάρα-Αγνή 1593-1631, παντρεύτηκε τον Χανς-Ούλριχ φον Σάφγκοτς ουντ τσου Κύναστ ουντ Γκράιφενσταϊν, βαρόνο του Τράχενμπεργκ και Βάρμπρουνν.
* Γεώργιος-Ροδόλφος 1595-1653, δούκας της Λεγκνίτσα-Βόλουφ. 
* Μαρία-Σοφία 1601-1654.
* Άννα-Μαρία 1596-1602 απεβ. 6 ετών, Γεώργιος-Ερνέστος 1589 απεβ. 2 μηνών.

## Βιβλιογραφικές αναφορές

Κατηγορία:Οίκος των Ασκάνια
Αγνή Χεβδίγη του Άνχαλτ

Η **Αγνή-Χέντβιχ**, γερμ.: *Agnes-Hedwig von Anhalt* (12 Μαρτίου 1573, Ντέσαου - 3 Νοεμβρίου 1616, Σόντενμπουργκ) από τον Οίκο των Ασκάνια ήταν πριγκίπισσα του Άνχαλτ εκ γενετής, ηγουμένη του Γκέρνροντε και από γάμο εκλέκτορας της Σαξονίας και αργότερα δούκισσα του Σλέσβιχ-Χόλσταϊν-Σόντερμπουργκ.

## Βιογραφία
Ήταν κόρη του Ιωακείμ-Ερνέστου πρίγκιπα του Άνχαλτ και της δεύτερης συζύγου του Eλεονώρας της Βυρτεμβέργης. Από το 1581 έως το 1586 ήταν ηγουμένη του αυτοκρατορικού αβαείου του Αγίου Κύριακ στο Γκέρνροντε. 

Στις 3 Ιανουαρίου 1586, σε ηλικία 13 ετών, παντρεύτηκε τον Αύγουστο εκλέκτορα της Σαξονίας, και έγινε η δεύτερη σύζυγός του. Τη νύχτα του γάμου τους, λέγεται ότι ζήτησε την απελευθέρωση του Κάσπαρ Πέουσερ.  Ο Αύγουστος απεβίωσε λίγες εβδομάδες αργότερα, στις 11 Φεβρουαρίου 1586. Η Αγνή-Χέντβιχ έλαβε το κάστρο του Λίχτενμπουργκ ως δικό της εισόδημα (wittum), αλλά δεν έζησε ποτέ εκεί. 

Δύο χρόνια αργότερα, στις 14 Φεβρουαρίου 1588, παντρεύτηκε τον Ιωάννη Β΄ δούκα του Σλέσβιχ-Χόλσταϊν-Σόντερμπουργκ και ήταν και η δεύτερη σύζυγός του. Απεβίωσε το 1616, έξι χρόνια πριν από τον σύζυγό της.

## Οικογένεια
Παντρεύτηκε πρώτα το 1586 τον Αύγουστο των Βέττιν εκλέκτορα της Σαξονίας, ο οποίος απεβίωσε λίγους μήνες μετά.. Δεν είχαν απογόνους.

Έπειτα η Αγνή-Χέντβιχ έκανε δεύτερο γάμο με τον Ιωάννη Β΄ των Όλντενμπουργκ δούκα του Σλέσβιχ-Χόλσταϊν-Σόντερμπουργκ και είχε τέκνα:
* Eλεονόρα (4 Απριλίου 1590 – 13 Απριλίου 1669).
* Άννα Σαβίνα (7 Μαρτίου 1593 – 18 Ιουλίου 1659), παντρεύτηκε την 1η Ιανουαρίου 1618 με τον Ιούλιο-Φρειδερίκο δούκα της Βυρτεμβέργης-Βάιλτινγκεν.
* Ιωάννης-Γεώργιος (9 Φεβρουαρίου 1594 – 25 Ιανουαρίου 1613), απεβ. 19 ετών.
* Ιωακείμ-Ερνέστος Α΄ (29 Αυγούστου 1595 – 5 Οκτωβρίου 1671) δούκας του Σ.Χ.Σόντερμπουργκ-Πλεν (1622–71).
* Eλεονώρα Σοφία (24 Φεβρουαρίου 1603 – 5 Ιανουαρίου 1675), παντρεύτηκε στις 28 Φεβρουαρίου 1624 με τον Χριστιανό Β΄ πρίγκιπα του Άνχαλτ-Μπέρνμπουργκ.
* Aγνή-Μαγδαληνή (17 Νοεμβρίου 1602 – 17 Μαΐου 1607) απεβ. 5 ετών, Δωροθέα-Μαρία (23 Ιουλίου 1599 – 27 Μαρτίου 1600) απεβ. 1 έτους, Bερνάρδος (12 Απριλίου 1601 – 26 Απριλίου 1601) απεβ. νήπιο, Δωροθέα Σίβυλλα (13 Ιουλίου 1597 – 21 Αυγούστου 1597) απεβ. νήπιο.

## Υποσημειώσεις

Κατηγορία:Γερμανίδες δούκισσες
Κατηγορία:Εκλέκτειρες της Σαξονίας
Άννα Σοφία του Άνχαλτ

Η **Άννα-Σοφία**, γερμ.: *Anna-Sophia von Anhalt* (15 Ιουνίου 1584 – 9 Ιουνίου 1652) από τον Οίκο των Ασκάνια ήταν κόρη του πρίγκιπα του Άνχαλτ και με τον γάμο της έγινε κόμισσα του Σβάρτσμπουργκ-Ρούντολστατ.

## Βιογραφία
Η Άννα-Σοφία γεννήθηκε στο Ντέσαου και ήταν η όγδοη και νεότερη κόρη του Ιωακείμ-Ερνέστου πρίγκιπα του Άνχαλτ, αλλά τέταρτη κόρη της δεύτερης συζύγου του Ελεονόρας, κόρης του Χριστοφόρου, δούκα της Βυρτεμβέργης.

Η Άννα-Σοφία θεωρείτο μία από τις πιο μορφωμένες γυναίκες της εποχής της. Μετά το τέλος του συζύγου της το 1630 μετέφερε την κατοικία της στο Kράνιχφελντ και ίδρυσε εκεί έναν σύλλογο που δεχόταν μόνο γυναίκες, ακολουθώντας το παράδειγμα του αδελφού της Λουδοβίκου Α΄ πρίγκιπα του Ανχαλτ-Κέτεν, ο οποίος ήταν ένας από τους συνιδρυτές της Φρουτοφόρου Εταιρείας. Ταυτόχρονα πήρε υπό την προστασία της τον διάσημο εκπαιδευτικό μεταρρυθμιστή Βόλφγκανγκ Ράτκε. 

Η Άννα-Σοφία απεβίωσε στο Όμπερκρανιχφελντ.

## Oικογένεια
Στο Ρούντολστατ στις 13 Ιουνίου 1613 παντρεύτηκε τον Κάρολο-Γκύντερ κόμη του Σβάρτσμπουργκ-Ρούντολστατ. Η ένωσή τους έμεινε άτεκνη.  

## Παραπομπές


Κατηγορία:Γερμανίδες κόμισσες
Κατηγορία:Οίκος των Ασκάνια
Ιλόνα Ντούριγκο

Η **Ιλόνα Ντούριγκο** (13 Μαΐου 1881 – 25 Δεκεμβρίου 1943) ήταν Ουγγαρέζα κλασική κοντράλτο και πανεπιστημιακή καθηγήτρια φωνητικής. Εμφανίστηκε διεθνώς, κυρίως σε συναυλίες, τραγουδώντας λιντ και ορατόρια. Είναι γνωστή για το τραγούδι που συνέθεσε ο Ότμαρ Σεκ για εκείνη, και θεωρείται μία από τις κορυφαίες κοντράλτο συναυλιών της εποχής της.

## Βιογραφικά στοιχεία
Γεννημένη στη Βουδαπέστη στις 13 Μαΐου 1881, η Ντούριγκο ήταν μαθήτρια της Μπιάνκα Μαλέζκι και του Γιούλιους Στοκχάουζεν. Σπούδασε από το 1902 στο Ωδείο της Βιέννης με τον Φίλιπ Φόρστεν και στη συνέχεια έκανες ανώτερες σπουδές με την Ετέλκα Γκέρστερ και τον Έντουαρντ Μπέλγουιντ στο Βερολίνο. 

Κάθε χρόνο από το 1930 έως το 1939 η Ντούριγκο έπαιζε το άλτο μέρος στο *[[Κατά Ματθαίον Πάθη (Μπαχ)|Κατά Ματθαίον πάθη]]* του Γιόχαν Σεμπάστιαν Μπαχ με την Ορχήστρα Κοντσέρτγκεμποου, υπό τη διεύθυνση του Βίλεμ Μένγκελμπεργκ.  Το ίδιο έκανε και κατά την πρώτη ηχογράφηση του έργου το 1939,  μαζί με τον Καρλ Ερμπ ως ευαγγελιστή και τον Βίλεμ Ραβέλι  ως vox Christi.  Πήρε μέρος ως σολίστ σε περισσότερες από 40 συναυλίες με τη χορωδία Der Gemischte Chor Zürich μεταξύ 1911 και 1943. Τραγούδησε επίσης σε μουσικά κέντρα της Αυστρίας, της Γερμανίας, του Βελγίου και της Ιταλίας και θεωρείται μία από τις κορυφαίες κοντράλτο συναυλιών της εποχής της. 

Το 1912, η Ντούριγκο εμφανίστηκε για πρώτη φορά με τον Ότμαρ Σεκ και το 1913 μπήκε στον κοινωνικό του κύκλο και έγιναν φίλοι. Η Ντούριγκο ερωτεύτηκε τον Σεκ, αλλά τα συναισθήματά της δεν βρήκαν ανταπόκριση, και σε κάθε περίπτωση η ίδια ήταν τότε παντρεμένη με τον Ούγγρο πιανίστα Όσμαν Κάσικτς. Η σχέση της με τον Σεκ ήταν κατά καιρούς ταραχώδης, αλλά η Ντούριγκο έγινε σύντομα η πιο διάσημη ερμηνεύτρια του έργου του και στη μετέπειτα ζωή του εκείνος δήλωσε ότι ήταν η καλύτερη τραγουδίστρια που είχε βρει για τα τραγούδια του. 

Η Ντούριγκο ήταν καθηγήτρια φωνητιής στο Ωδείο της Ζυρίχης κατά το διάστημα από το 1921 έως το 1937, όπου μια από τις μαθήτριές της ήταν η Μαρία Στάντερ. Ήταν φίλη με τον λογοτέχνη Έρμαν Έσσε, με τον συνθέτη και μαέστρο Φριτς Μπρουν και με τον βιολονίστα Αλφόνς Μπρουν.

Η Ντούριγκο επέστρεψε στη Βουδαπέστη το 1937 και δίδαξε στο Ωδείο Λιστ. Πέθανε στις 25 Δεκεμβρίου 1943.

## Παραπομπές


## Εξωτερικοί σύνδεσμοι
* Ιστότοπος Ilona Durigo (Contralto) Bach Cantatas 
* Όλα τα κομμάτια, Ilona Durigo μέσω YouTube

Κατηγορία:Κοντράλτο
Κατηγορία:Ούγγροι μουσικοί
Κατηγορία:Ούγγροι τραγουδιστές
Τεκμηρίωση και Πολιτιστικό Κέντρο Γερμανών Σίντι και Ρομά

Η **Τεκμηρίωση και Πολιτιστικό Κέντρο Γερμανών Σίντι και Ρομά** ιδρύθηκε στην Χαϊδελβέργη της Γερμανίας στις αρχές της δεκαετίας του 1990, ως μνημείο για τους Σίντι και Ρομά πληθυσμούς οι οποίοι δολοφονήθηκαν από το Εθνικοσοσιαλιστικό Κόμμα.

Μετά από αρκετά χρόνια εργασιών αναφορικά με την συλλογή ιστοριών από τα θύματα και την διεξαγωγή ερευνών, το κτιριακό συγκρότημα εγκαινιάστηκε για το κοινό στις 16 Μαρτίου 1997 με την παρουσία πολλών επιζώντων Ρομά και Σίντι. Πρόκειται για την πρώτη μόνιμη έκθεση στον κόσμο σχετικά με την γενοκτονία των Σίντι και των Ρομά από τους Ναζί. Το Κέντρο Τεκμηρίωσης έχει τρία επίπεδα και καλύπτει μία έκταση σχεδόν 700 τετραγωνικών μέτρων ενώ παρακολουθεί τόσο την ιστορία όσο και τις προσωπικές ιστορίες σχετικά με τις διώξεις που υπέστησαν οι Σίντι και οι Ρομά υπό τον εθνικοσοσιαλισμό. Το ίδρυμα τελεί υπό την εποπτεία του Κεντρικού Συμβουλίου των Γερμανών Σίντι και Ρομά, υποστηρίζεται από την πόλη της Χαϊδελβέργης και είναι δικαιούχος ειδικών κονδυλίων από την γερμανική ομοσπονδιακή κυβέρνηση και το κρατίδιο της Βάδης-Βυρτεμβέργης.

## Παραπομπές


## Εξωτερικοί σύνδεσμοι
*Επίσημος ιστότοπος (αρχειακή έκδοση)
*

Κατηγορία:Χαϊδελβέργη
Κατηγορία:Ολοκαύτωμα
Κατηγορία:Ρομά
Ευρωπαϊκή Συμμαχία Πόλεων και Περιφερειών για την ένταξη των Ρομά

Η **Ευρωπαϊκή Συμμαχία Πόλεων και Περιφερειών για την ένταξη των Ρομά** είναι πρωτοβουλία του Κογκρέσου των Τοπικών και Περιφερειακών Αρχών του Συμβουλίου της Ευρώπης. Περιλαμβάνει σήμερα 130 πόλεις και περιφερειακές αρχές από 29 πόλεις.

## Σκοπός
Ο κύριος σκοπός της Ευρωπαϊκής Συμμαχίας Πόλεων και Περιφερειών για την ένταξη των Ρομά είναι - μέσω των πόλεων και των περιφερειών που συμμετέχουν, σε συντονισμό με τις αντίστοιχες εθνικές κυβερνήσεις και λαμβάνοντας υπόψη τις ιδιαιτερότητες κάθε χώρας - να ευνοήσει έργα και πολιτικές για την ένταξη των Ρομά σε τοπικό και περιφερειακό επίπεδο. Στο πλαίσιο αυτό, το προεδρείο του Συνεδρίου ενέκρινε στις 8 Σεπτεμβρίου 2014 στο Στρασβούργο μια στρατηγική κατευθυντήρια γραμμή για την περίοδο 2014-2020.

## Ιστορία
Τα τελευταία χρόνια υπήρξε μια έντονη ανάπτυξη των ευρωπαϊκών και εθνικών πλαισίων πολιτικής για την ένταξη των Ρομά. Δεδομένου ότι τα μέτρα πολιτικής σε τοπικό και περιφερειακό επίπεδο είναι καθοριστικά για την επίτευξη πραγματικής βελτίωσης της κοινωνικής ένταξης των Ρομά, το Κογκρέσο των Τοπικών και Περιφερειακών Αρχών του Συμβουλίου της Ευρώπης αποφάσισε να δημιουργήσει μια πλατφόρμα ανταλλαγής γνώσεων για την αποτελεσματική καταπολέμηση των πεποιθήσεων που στρέφονται κατά των Ρομά, με βάση την Διακήρυξη του Στρασβούργου για τους Ρομά η οποία εγκρίθηκε το 2010 από την Επιτροπή Υπουργών του Συμβουλίου της Ευρώπης.

Η ιδέα της Συμμαχίας προέκυψε κατά την Σύνοδο Κορυφής των Δημάρχων για τους Ρομά τον Σεπτέμβριο 2011. Ακολούθησε η δημιουργία μιας κεντρικής ομάδας πόλεων και περιφερειών οι οποίες προθυμοποιήθηκαν να ιδρύσουν την Συμμαχία και να καταρτίσουν ένα γενικό πλαίσιο των στόχων και των μεθόδων εργασίας. Μετά από μια διεξοδική διαβούλευση το 2012, η οποία περιλάμβανε μιας μεγάλης κλίμακας έρευνα, προσδιορίστηκαν οι κύριες ανάγκες και τα συμφέροντα των πόλεων και των περιφερειών. Η Συμμαχία εγκαινιάστηκε επίσημα κατά την 24η Σύνοδο του Κογκρέσου στις 20 Μαρτίου 2013.

## Στρατηγικές κατευθύνσεις (2014/2020)
Μια στρατηγική για την περίοδο 2014-2020 εγκρίθηκε από το Γραφείο του Κογκρέσου στο Στρασβούργο στις 8 Σεπτεμβρίου 2014. Η στρατηγική αυτή καθόρισε την πορεία των εξελίξεων της Συμμαχίας έως το 2020 και θεωρείται ως το βασικό έγγραφο ιδεών για την Ομάδα Δράσης της Συμμαχίας, η οποία είναι υπεύθυνη για την σύνταξη και την υλοποίηση των δραστηριοτήτων της Συμμαχίας. Το έγγραφο περιγράφει τους κύριους στόχους, τις προβλεπόμενες δραστηριότητες, τα αναμενόμενα ενδιάμεσα αποτελέσματα της Συμμαχίας αλλά και την δομή και λειτουργία της.

## Παραπομπές


Κατηγορία:Ρομά στην Ευρώπη
Ευρωπαϊκό Κέντρο Δικαιωμάτων των Ρομά

Το **Ευρωπαϊκό Κέντρο Δικαιωμάτων των Ρομά** ( - **ERRC**) είναι διεθνής νομικός οργανισμός δημοσίου συμφέροντος, υπό την ηγεσία των Ρομά, ο οποίος προβαίνει σε μια σειρά δραστηριοτήτων με στόχο την καταπολέμηση του ρατσισμού κατά των Ρομά και της κακοποίησης των ανθρωπίνων δικαιωμάτων των Ρομά. Ειδικότερα, το Ευρωπαϊκό Κέντρο περιλαμβάνει στρατηγικές δικαστικές διαδικασίες, διεθνείς συνηγόρους, έρευνα και ανάπτυξη της πολιτικής και παραγωγή ειδήσεων με επίκεντρο τα ανθρώπινα δικαιώματα και την εκπαίδευση των Ρομά ακτιβιστών.

Το Ευρωπαϊκό Κέντρο Δικαιωμάτων των Ρομά είναι μέλος της Διεθνούς Ομοσπονδίας του Ελσίνκι για τα ανθρώπινα δικαιώματα και έχει συμβουλευτικό καθεστώς με το Συμβούλιο της Ευρώπης και με το Οικονομικό και Κοινωνικό Συμβούλιο των Ηνωμένων Εθνών. Δημιουργήθηκε το 1996 στη Βουδαπέστη της Ουγγαρίας και η έδρα του είναι στις Βρυξέλλες του Βελγίου.

## Παραπομπές


## Εξωτερικοί σύνδεσμοι
* European Roma Rights Centre site
* Council of Europe, Roma Youth Action Plan
* Amnesty International, Roma Rights
* OHCHR Advancing Roma inclusion

Κατηγορία:Διεθνείς οργανισμοί ανθρωπίνων δικαιωμάτων
Κατηγορία:Ρομά στην Ευρώπη
Κοινωνία και Πολιτισμός των Ρομά

Οι Ρομά είναι μια ξεχωριστή εθνοτική και πολιτιστική ομάδα λαών που ζουν σε όλο τον κόσμο και οι οποίοι μοιράζονται μια οικογένεια γλωσσών και ενίοτε έναν παραδοσιακό νομαδικό τρόπο ζωής. Παρόλο που η ακριβής προέλευσή τους δεν είναι ξεκάθαρη, η κεντρική Ινδία αποτελεί ένα αξιοσημείωτο τόπο προέλευσης. Η γλώσσα τους προέρχεται και είναι παρόμοια με τις σημερινές γλώσσες γκουτζαράτι και ρατζαστάν ενώ δανείζεται και δάνεια από άλλες γλώσσες καθώς οι ρομά μετανάστευαν από την Ινδία. Στην Ευρώπη, παρόλο που ο πολιτισμός τους έχει πέσει θύμα άλλων πολιτισμών, οι ρομά έχουν βρει τρόπο να διατηρήσουν την κληρονομιά και την κοινωνία τους.

## Ονομασία
Οι ρομά βρίσκονται σήμερα σε ολόκληρο τον κόσμο. Συνήθως υιοθετούν ονόματα που είναι κοινά στην χώρα διαμονής τους. Οι σύγχρονοι ρομά σπάνια χρησιμοποιούν το παραδοσιακό όνομα της γλώσσας τους, όπως το Čingaren. Η ρομανική είναι η μόνη ινδοαριανή γλώσσα που ομιλείται αποκλειστικά σε όλη την Ευρώπη από τον Μεσαίωνα. Οι ομιλητές της ρομανικής χρησιμοποιούν πολλούς όρους για την γλώσσα τους. Γενικά αναφέρονται στην γλώσσα τους ως Čingari čhib ή řomani čhib, που σημαίνει "η γλώσσα των ρομά" ή "η ρομανική γλώσσα". Ο όρος ρομανική γλώσσα χρησιμοποιείται από τους μελετητές από τον 19ο αιώνα ενώ μέχρι τότε χρησιμοποιούσαν τον όρο γλώσσα των τσιγγάνων.

## Παραπομπές


## Εξωτερικοί σύνδεσμοι
* A Roma Journey—explores Romani culture in the Balkans and beyond, including digitised texts, photographs, paintings and recordings of traditional songs.
* Gypsy law by Peter T. Leeson ()
* The Economics of Gypsies—*[[Freakonomics]]*
* Romani Lives—Lungo Drom 
* Mention of romanipe as being a Rom
* Roma culture and traditions: the ROMANIPEN
* Mention of romanipe as the Romani Code 
* Mention of romanipe as Romani culture 
* Mention of romanipe as being a Rom 
* Romowie - bliscy i dalecy. A short definition of romanipe in the text 
* Romanipen-sistemul valorilor rome—BBC News 

Κατηγορία:Ρομά
Ιμπόλια Γκέρεγκ

Η **Ιμπόλια Γκέρεγκ** (γεν. στις 11 Δεκεμβρίου 1947) είναι μια Ουγγαρέζα ειδική στο πρωτόκολλο, την εθιμοτυπία και το σαβουάρ βιρβ, συγγραφέας, επίτιμη αναπληρώτρια καθηγήτρια στο Πανεπιστήμιο του Σέγκεντ και στο Πανεπιστήμιο Εστερχάζι Κάρολι, πρώην επικεφαλής του πρωτοκόλλου της Ουγγαρίας στο Γραφείο του Πρωθυπουργού. Η έρευνά της και οι ομιλίες της σχετίζονται με την πολιτιστική συμπεριφορά και με την εθιμοτυπία της διπλωματίας.

## Οικογένεια και εκπαίδευση
Η Ιμπόλια Γκέρεγκ γεννήθηκε στις 11 Δεκεμβρίου 1947 στην Ουγγαρία. Πήρε πτυχίο στις διεθνείς σχέσεις από το Τμήμα Ξένων Γλωσσών του Κολεγίου Εξωτερικού Εμπορίου της Βουδαπέστης (το οποίο μέχρι το 1971 λεγόταν Διεθνές Κολέγιο Διοίκησης Επιχειρήσεων και από το 2001 έγινε η Διεθνής Σχολή Διοίκησης και Επιχειρήσεων της Σχολής Διοίκησης Επιχειρήσεων της Βουδαπέστης).

## Καριέρα
Από το 1978 έως το 1987, η Γκέρεγκ εργαζόταν στο Ινστιτούτο Διαχείρισης Πληροφοριακών Συστημάτων, του Κρατικού Πανεπιστημίου Διοίκησης Επιχειρήσεων στη Μόσχα. 

Από τον Ιανουάριο του 1987 έγινε η γενική εισηγήτρια, στη συνέχεια η αναπληρώτρια προϊσταμένη και το 1992 η προϊσταμένη του Τμήματος Πρωτοκόλλου της Γραμματείας του Υπουργικού Συμβουλίου, ενώ από το 1990 ανέλαβε η διοίκηση του Γραφείου του Πρωθυπουργού της χώρας. 

Από το φθινόπωρο του 1999, η Γκέρεγκ ασχολείται κυρίως με την εκπαίδευση ενηλίκων από την εταιρεία της, την G-Protokoll Bt. (ετερόρρυθμη εταιρεία / LP). Επίσης, δίνει διαλέξεις στο Ίδρυμα Διεθνών Σπουδών της Σχολής Κοινωνικών Επιστημών του Πανεπιστημίου Κόρβινους της Βουδαπέστης επί 12 χρόνια. 

Το 2005, απονεμήθηκε στην Γκέρεγκ ο τιμητικός τίτλος της αναπληρώτριας καθηγήτριας τόσο από το Πανεπιστήμιο του Σέγκεντ όσο και από το  Πανεπιστήμιο Εστερχάζι Κάρολι.

Έχει επίσης δώσει διαλέξεις ως ειδική στην εθιμοτυπία και το σαβουάρ βιρβ τόσο στην Ουγγαρία  όσο και στο εξωτερικό. Μεταξύ άλλων έχει μιλήσει στη Ρουμανία, τη Σλοβακία και τη Ρωσία. Τέλος, έχει προσκληθεί ως σύμβουλος πρωτοκόλλου από διάφορες εταιρείες, από πλήθος τοπικών πολιτιστικών φορέων και ως πανελίστρια σε μια σειρά από συνομιλίες σε μέσα ενημέρωσης.

## Βραβεία και διακρίσεις
Η Γκέρεγκ έχει αποσπάσει μια σειρά από βραβεία και διακρίσεις:

* Τάγμα Αξίας της Δημοκρατίας της Ουγγαρίας, Μικρός Σταυρός, 1998
* Εθνική Ένωση Ούγγρων Δημοσιογράφων, επίτιμη δημοσιογράφος, 2015
* Βραβείο Public Life, 2019
* Επίτιμη πολίτης της Κομπάγια (2020)

## Παραπομπές


## Εξωτερικοί σύνδεσμοι
* 

Κατηγορία:Ούγγροι πανεπιστημιακοί
Ιστορία των Ρομά

Οι Ρομά, οι οποίοι αναφέρονται επίσης ως Σίντι ή Κέιλ, είναι μια ινδοαριανή εθνοτική ομάδα που διαμένει κυρίως στην Ευρώπη. Κατάγονται από τις βορειοδυτικές περιοχές της Ινδίας και κάποια στιγμή μεταξύ του 6ου και του 11ου αιώνα έφυγαν για να εργαστούν στις αυλές της Μέσης Ανατολής ως σκλάβοι ή με δική τους θέληση. Ένας μικρός αριθμός από αυτές τις νομαδικές ομάδες αποκόπηκε κατά την επιστροφή τους λόγω συγκρούσεων. Μετακινήθηκαν δυτικά και τελικά εγκαταστάθηκαν στην Ευρώπη, στην Βυζαντινή Αυτοκρατορία και στην Βόρεια Αφρική μέσω του Ιράν.

## Παραπομπές


## Βιβλιογραφία
* "We Are the Romani People" by Ian Hancock, Publisher : University Of Hertfordshire Press
* " Danger! Educated Gypsy: Selected Essays" by Ian Hancock
* 
* Hancock, Ian (1987) *The pariah syndrome: an account of gypsy slavery and persecution.* Ann Arbor: Karoma Publishers.
* Kenrick, Donald (1993) *From India to the Mediterranean: the migration of the Gypsies.* Paris: Gypsy Research Centre (University René Descartes).
* Fonseca, Isabel (1996) *Bury me standing: the Gypsies and their journey* New York: Vintage Books.
* Burleigh, Michael (1996) "Confronting the Nazi past: new debates on modern German history.* London: Collins & Brown.
* Lewy, Guenter (2000) "The Nazi persecution of the Gypsies." New York: Oxford University Press.
* Marushiakova, Elena & Popov, Vesselin (2001) *Gypsies in the Ottoman Empire.* Hatfield: [[University of Hertfordshire Press]].
* Guy, Will (2001) *Between past and future: the Roma of Central and Eastern Europe.* Hatfield, Hertfordshire, UK: University of Hertfordshire Press.
* Kolev, Deyan (2004) *Shaping modern identities: social and ethnic changes in Gypsy community in Bulgaria during the Communist period.'' Budapest: CEU Press.
* 
* Thakur, Harish (2008) "Silent Flows Danube, New Delhi." Radha Publications.
* Ramanush, Nicolas (2009) "Behind the invisible wall, beliefs, traditions and Gypsy activism". Nicolas Ramanush Editor.
* Radenez, Julien (2014) "Recherches sur l'histoire des Tsiganes" http://www.youscribe.com/catalogue/tous/savoirs/recherches-sur-l-histoire-des-tsiganes-2754759

## Εξωτερικοί σύνδεσμοι
* Κέντρο Αρχείων και Τεκμηρίωσης των Ρομά

Κατηγορία:Ρομά
Χρονολόγιο της ιστορίας των Ρομά

Οι Ρομά αποτελούν εδώ και αρκετές δεκαετίες μέρος της μυθολογίας της Δύσης, όπου συχνά απεικονίζονταν (και συχνά εξακολουθούν να απεικονίζονται) ως παρείσακτοι, εντελώς ξένοι προς την κοινωνία ή και ως απειλή. Επί αιώνες υπήρξαν υπόδουλοι στην ανατολική Ευρώπη και διωκόμενοι στη δυτική: η Pořajmos, η ναζιστική απόπειρα γενοκτονίας, υπήρξε ένας βίαιος κρίκος σε μια μακρά αλυσίδα διώξεων, η οποία περιλάμβανε ακόμη και χώρες που γενικά θεωρούνται ανεκτικότερες απέναντι στις μειονότητες, όπως το Ηνωμένο Βασίλειο και η Δανία. Ακόμα και σήμερα, παρά την αύξηση του αυτοπροσδιορισμού και της περηφάνιας των Ρομά, τα δημοκρατικά κράτη εξακολουθούν να συζητούν και να ψηφίζουν μέτρα που περιορίζουν τα δικαιώματά τους.
Γενικά θεωρείται ότι οι Ρομά, επειδή δεν διέθεταν γραπτή γλώσσα μέχρι σχετικά πρόσφατα, έχουν καταγωγή που παραμένει σκοτεινή, προερχόμενη από κάποιο μυθικό παρελθόν. Αν και υπάρχουν ακόμα πολλά αναπάντητα ερωτήματα, γνωρίζουμε πλέον πολύ περισσότερα για την ιστορία τους. Το μεγαλύτερο εμπόδιο στην προσπάθεια καταγραφής μιας ολοκληρωμένης ιστορικής αφήγησης είναι η ευρεία διασπορά τους, όχι μόνο σε όλη την Ευρώπη αλλά και στη Μέση Ανατολή και την Αμερική. Σε κάθε περιοχή, η ιστορία των Ρομά διαμορφώθηκε διαφορετικά, ανάλογα με τη στάση των τοπικών κοινωνιών. Για παράδειγμα, ενώ η δουλεία και η δουλοπαροικία είναι κεντρικά στοιχεία της ιστορίας τους στην ανατολική Ευρώπη, σε άλλα μέρη —όπως η δυτική Ευρώπη— κυρίαρχες υπήρξαν άλλες μορφές καταπίεσης, όπως οι πρώιμες εκδηλώσεις γενοκτονίας.
Αυτό που συχνά παραβλέπεται είναι το πώς οι συνέπειες της αποσπασματικής ιστορικής καταγραφής συμβάλλουν στην αποδόμηση των παραδοσιακών μύθων για τους Ρομά. Ένα χαρακτηριστικό παράδειγμα είναι ο μύθος του νομαδισμού: αν και πράγματι υπήρξε ευρεία κινητικότητα στη δυτική Ευρώπη, το γεγονός ότι οι Ρομά υπήρξαν σκλάβοι και δουλοπάροικοι στα Βαλκάνια —τουλάχιστον από τον 15ο αιώνα έως τα τέλη του 19ου— δείχνει ότι ήταν εγκατεστημένοι στις τοπικές κοινωνίες. Με άλλα λόγια, η σημερινή τους παρουσία στη Ρουμανία αντιφάσκει με τον μυθολογικό συσχετισμό των Ρομά με τον νομαδισμό, ο οποίος (όχι αδικαιολόγητα) εξακολουθεί να επικρατεί στη Βρετανία.
## Περαιτέρω μελέτη

* 

## Εξωτερικοί σύνδεσμοι

* Χρονολόγιο της Ιστορίας των Ρομά - διαδικτυακό περιοδικό Patrin (Internet Archive)
* Χρονολόγιο με σημαντικές ημερομηνίες στην ιστορία των Ρομά - Αρχείο Τεκμηρίωσης για τους Ρομά (Internet Archive)

Κατηγορία:Ρομά
Λουίζα Μπλάχα

Η **Λουίζα Μπλάχα** (πραγματικό όνομα: **Λουντοβίκα Ράιντλ**, 1850–1926) ήταν Ουγγαρέζα ηθοποιός και τραγουδίστρια. Ήταν γνωστή ως «το αηδόνι του έθνους», ένα επίθετο που της δόθηκε από τον συγγραφέα Μορ Γιοκάι.  

## Προσωπική ζωή
Η Λουντοβίκα Ράιντλ γεννήθηκε στις 8 Σεπτεμβρίου 1850 στη Ρίμαβσκα Σόμποτα, της σημερινής Σλοβακίας.  Παντρεύτηκε τον Γιαν Μπλάχα, έναν μαέστρο του αυτοκρατορικού στρατού, όταν ήταν 15 ετών. Ο Μπλάχα πέθανε πέντε χρόνια αργότερα, αλλά εκείνη κράτησε το επώνυμό του όλη της τη ζωή παρά το γεγονός ότι παντρεύτηκε άλλες δύο φορές.  Παρά το γεγονός ότι θεωρούνταν «εθνικό είδωλο» κατά τη διάρκεια της ζωής της, αντιτάχθηκε στην περσόνα της «εθνικής πριμαντόνας» που της επέβαλλαν και συχνά σόκαρε τα ήθη της εποχής με την ερωτική της προκλητικότητα τόσο στη σκηνή όσο και στην ιδιωτική της ζωή.  

Η Μπλάχα πέθανε στις 18 Ιανουαρίου 1926 στη Βουδαπέστη.  Τάφηκε στο νεκροταφείο Κερεπέσι και η κηδεία της συγκέντρωσε ένα πλήθος 100.000 ατόμων, ανάμεσα στους οποίους ήταν και ένα τσιγγάνικο συγκρότημα 200 μουσικών.  

## Καριέρα
Οι γονείς της Μπλάχα ήταν περιοδεύοντες ηθοποιοί και η ίδια έπαιξε για πρώτη φορά στο θέατρο σε ηλικία 15 ετών στη Σουμπότιτσα. Έλαβε θεατρική παιδεία από τη Σχολή Δραματικών Τεχνών της Βουδαπέστης. 

Η Μπλάχα εντάχθηκε στο εθνικό θέατρο πέντε χρόνια αργότερα και κατά την περίοδο μεταξύ 1871 και 1900 έπαιξε σχεδόν 200 ρόλους σε διάφορα θεατρικά έργα, κυρίως ουγγρικά «λαϊκά έργα» ή «Volksstuck», πατριωτικά έργα που εξυμνούν τη ζωή των αγροτών.   Εκτός από τη θεατρική της δουλειά, προσέλκυε επίσης πλήθος σε χορούς, συμπόσια και σε μουσικές εκδηλώσεις που διοργάνωνε το Mulató-klub, ενώ ήταν γνωστή και ως τραγουδίστρια οπερέτας.  

Εμφανίστηκε επίσης σε δύο βωβές ταινίες. Η πρώτη, που έχει τον τίτλο *A táncz* (Χορός, 1901) ήταν ένα εκπαιδευτικό ντοκιμαντέρ μικρού μήκους από τον Πέκαρ Γκιούλα, ενώ η δεύτερη, που έχει τον τίτλο *A nagymama* (Η γιαγιά, 1916) του Αλεξάντερ Κόρντα, στην οποία παίζει τον ομώνυμο ρόλο. 

Η Μπλάχα έπαιξε σημαντικό ρόλο στη διάδοση των ουγγρικών τσιγγάνικων τραγουδιών. 

## Κληρονομιά
Η πλατεία Λουίζα Μπλάχα στο κέντρο της Βουδαπέστης πήρε το όνομά της το 1920 για να τιμήσει τα 70ά γενέθλια της Μπλάχα.  Ήταν ο χώρος του Εθνικού Θεάτρου της Ουγγαρίας από το 1908 έως το 1965. Αυτό κατεδαφίστηκε λόγω της κατασκευής του σταθμού του μετρό Μπλάχα Λουίζα.  Το νεοκλασικό εξοχικό της στο θέρετρο Μπαλατονφίρεντ, στη βόρεια όχθη της λίμνης Μπάλατον, έχει μετατραπεί σε ξενοδοχείο που φέρει το όνομά της και αποτελεί τουριστικό αξιοθέατο της πόλης. 
δεξιά|μικρογραφία| Ο τάφος της Μπλάχα στο νεκροταφείο Κερεπέσι
Ο τάφος της Μπλάχα στο νεκροταφείο Κερεπέσι έχει περιγραφεί ως "ένα από τα ωραιότερα κομμάτια στο εθνικό πάνθεον της Ουγγαρίας". 

## Παραπομπές

## Εξωτερικοί σύνδεσμοι

* 
* 

Κατηγορία:Ούγγροι τραγουδιστές
Κατηγορία:Ούγγροι ηθοποιοί
Ελισάβετ της Κουγιάβια

Η **Ελισάβετ της Κουγιάβια** , /Елизабета, (1315/1320 – μετά τις 22 Αυγούστου 1345) από τον Οίκο των Πιαστ ήταν Πολωνή ευγενής. 

## Βιογραφία
Ήταν η μοναδική κόρη του Kαζίμιρ Γ΄ δούκα του Γκνιέφκοβο και της συζύγου του, του οποίου το όνομα και η προέλευση είναι άγνωστα. Ο αδελφός της, Βλάντισλαφ ο Λευκός, ήταν αργότερα υποψήφιος για τον Πολωνικό θρόνο.

Μέχρι το 1323, ο βασιλιάς Κάρολος Α΄ της Ουγγαρίας ήθελε να αυξήσει την επιρροή του στον Στέφανο Β΄ μπαν της Βοσνίας. Πρόσφερε στον Στέφανο Β΄ το χέρι της Ελισάβετ, συγγενή της συζύγου του Ελισάβετ των Πιαστ (ο Καζίμιρ Γ΄ ήταν εξάδελφος της βασίλισσας Ελισάβετ των Πιαστ). Με τον γάμο του με την Ελισάβετ της Κουγιάβια, ο Στέφανος Β΄ έλαβε από τον Κάρολο Α΄ τα εδάφη στα δυτικά που προηγουμένως κατείχε ο Μλάντεν Α΄ Σούμπιτς του Μπρίμπιρ, και το Ουσόρα και το Σόλι στα βόρεια που προηγουμένως κατείχε ο Στεφανος-Βλάντισλαβ Β΄, βασιλιάς της Σύρμιας. Ο γάμος έγινε πριν το 1339. Το 1339 ο Στέφανος Β΄ ήταν νυμφευμένος με μία άγνωστη πριγκίπισσα της Βουλγαρίας.

Το μόνο παιδί που μπορεί να αποδοθεί στην Ελισάβετ της Κουγιάβια με σιγουριά, είναι η Ελισάβετ της Βοσνίας, γεννημένη π. 1340. Μερικοί  πιστεύουν ότι η Αικατερίνη της Βοσνίας, κόμισσα του Τσέλιε, ήταν κόρη της Ελισάβετ της Κουγιάβια και του Στέφανου Β', ενώ άλλοι υποστηρίζουν ότι η Αικατερίνη ήταν κόρη του αδελφού του Στεφάνου Β΄, Βλαδίσλαου και της συζύγου του Γιελένα Σούμπιτς. Η Ελισάβετ μπορεί να είχε επίσης έναν γιο, τον Βουκ, ο οποίος μπορεί να επέζησε από τη βρεφική ηλικία, αλλά δεν έζησε περισσότερο από τον πατέρα του και έτσι δεν έγινε ποτέ μπαν της Βοσνίας. Ο Βουκ μπορεί να ήταν γιος μίας από τις δύο προηγούμενες συζύγους του Στεφάνου Β΄.

Ο Στέφανος Β΄ έζησε περισσότερο από την Ελισάβετ. Είναι άγνωστο από τι απεβίωσε η Ελισάβετ. Κρίνοντας από την εποχή, είναι πιθανό ότι απεβίωσε από πανώλη, ο οποίος σάρωνε ολόκληρη την Ευρώπη κατά τον 14ο αι.  Η Ελισάβετ τάφηκε στο Μπομπόβατς σε έναν τάφο, που μοιραζόταν με τον σύζυγό της, τον κουνιάδο της Βλαδισλαο και την κουνιάδα της Γιελένα.  Μετά το τέλος της Ελισάβετ της Κουγιάβια, η κόρη της Ελισάβετ ανατράφηκε από την Ελισάβετ βασίλισσα της Ουγγαρίας και αυτό οδήγησε σύντομα στον γάμο τής Ελισάβετ με τον Λουδοβίκο Α΄ της Ουγγαρίας.

## Οικογένεια
Παντρεύτηκε πριν το 1339 τον Στέφανο Β΄ των Κοτρομάνιτς μπαν της Βοσνίας και είχε τέκνο:
* Ελισάβετ π.1339-1387, παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας, Κροατίας, Δαλματίας & Πολωνίας (2ο εξάδελφο της μητέρας της).

## Βιβλιογραφικές αναφορές

Κατηγορία:Οίκος των Πιαστ
Κατηγορία:Δυναστεία των Κοτρόμανιτς
Νίκος Γεωργιάδης (σκακιστής)

Ο **Νίκος Γεωργιάδης** (γεν. 22 Ιανουαρίου 1996) είναι Ελβετός σκακιστής. Κατέχει τον τίτλο του Grandmaster, τον οποίο του απένειμε η Διεθνής Σκακιστική Ομοσπονδία το 2017. Γεννημένος στο Bülach, ο Γεωργιάδης κέρδισε τον διεθνή τίτλο του master το 2013 και τον τίτλο του grandmaster το 2017.

## Παραπομπές


Κατηγορία:Ελβετοί ελληνικής καταγωγής
Κατηγορία:Ελβετοί σκακιστές
Κατηγορία:Έλληνες σκακιστές
Αικατερίνη της Βοσνίας, κόμισσα του Τσέλιε

Η **Αικατερίνη της Βοσνίας** (, )  (άκμασε τον 14ο αι.) μέλος του Οίκου των Κοτρόμανιτς, ήταν Βόσνια ευγενής. Ήταν κόμισσα του Τσέλιε από το γάμο της με τον Χέρμαν Α΄ κόμη του Τσέλιε.

## Βιογραφία
Είναι γνωστό ότι η Αικατερίνη ήταν Βοσνιακής καταγωγής, αλλά η καταγωγή της αμφισβητείται. Κάποιοι πιστεύουν ότι η Αικατερίνη ήταν κόρη του Βλαντίσλαβ Κοτρόμανιτς και της συζύγου του Γιελένα Σούμπιτς. Οι υπόλοιποι πιστεύουν, ότι ήταν η δεύτερη κόρη του Στέφανου Β΄ Κοτρόμανιτς μπαν της Βοσνίας, και της τρίτης συζύγου του Ελισάβετ της Κουγιάβια των Πιαστ. Αν ήταν κόρη του Βλαντίσλαβ, ήταν αδελφή του βασιλιά Tβρτκο Α΄ βασιλιά της Βοσνίας, ενώ αν η Αικατερίνη ήταν κόρη του Στεφάνου Β΄, ήταν αδελφή της Ελισάβετ βασίλισσας της Ουγγαρίας.

Η καταγωγή της Αικατερίνης δεν είναι ξεκάθαρη, επειδή δεν υπάρχουν στοιχεία, που να συνδέουν την Αικατερίνη με κάποιο από τα πιο πάνω ζεύγη. 

## Οικογένεια
Η Αικατερίνη παντρεύτηκε το 1361 (ή το 1362) με τον Χέρμαν Α' κόμη του Τσέλιε (Celje / Cilli). Το ζευγάρι ήταν παντρεμένο για είκοσι τρία χρόνια και είχε τουλάχιστον δύο παιδιά:
* Xανς, απεβ. νέος.
* Χέρμαν Β΄ π.1360-1435, κόμης τού Τσέλιε. Νυμφεύτηκε την Άννα, κόρη του Ερρίκου κόμη του Σάουνμπεργκ, και έγινε πατέρας της:
** Βαρβάρα 1392-1451, παντρεύτηκε τον Σιγισμούνδο του Οίκου του Λουξεμβούργου βασιλιά της Βοημίας και Γερμανίας.

## Βιβλιογραφικές αναφορές

Κατηγορία:Δυναστεία των Κοτρόμανιτς
Κατηγορία:Κόμισσες του Τσέλιε
Γλώσσες της Ελβετίας

[μικρογραφία|Χάρτης της [Ελβετία|Ελβετίας με στοιχεία του 2026 χωρισμένη σε ομιλούμενες περιοχές (γερμανικά, γαλλικά, ιταλικά, ρομανσικά)]]
Οι τέσσερις επίσημες **γλώσσες της Ελβετίας** είναι τα γερμανικά, τα γαλλικά, τα ιταλικά και τα ρομανσικά.  Τα γερμανικά, τα γαλλικά και τα ιταλικά διατηρούν την ισότητα ως επίσημες γλώσσες σε εθνικό επίπεδο στην Ομοσπονδιακή Διοίκηση της Ελβετικής Συνομοσπονδίας, ενώ τα ρομανσικά χρησιμοποιούνται σε συναλλαγές με άτομα που τα ομιλούν. Σε ορισμένες περιπτώσεις, τα λατινικά χρησιμοποιούνται, ιδιαίτερα ως ενιαία γλώσσα για να δηλώσει τη χώρα. 

Το 2017, το 62,6% του πληθυσμού της Ελβετίας ήταν φυσικοί ομιλητές της γερμανικής γλώσσας,  22,9% της γαλλικής, 8,2% της ιταλικής (κυρίως ελβετο-ιταλικά, συμπεριλαμβάνονται και οι λομβαρδικές διαλέκτοι) και 0,5% της ρομανσικής γλώσσας. Το γερμανόφωνο τμήμα της χώρας (*Deutschschweiz*) βρίσκεται περίπου στα κεντρικά και βορειοανατολικά, το γαλλικό τμήμα (*la Romandie*) στα δυτικά και η ιταλική περιοχή (*Svizzera italiana*) στα νότια. Παραμένει ένας μικρός ντόπιος πληθυσμός που μιλάει ρομανσικά στο καντόνι του Γκριζούν στα ανατολικά. Τα καντόνια Φριμπούρ, Βέρνης και Βαλαί είναι επίσημα δίγλωσσα. Το καντόνι του Γκριζούν είναι επίσημα τρίγλωσσο.

## Ιστορία
Οι κύριες γλώσσες των κατοίκων της Ελβετίας από το 1950 έως το 2015, σε ποσοστά, ήταν οι εξής:

## Άλλες γλώσσες
Εκτός από τις επίσημες γλώσσες και τις πολλές και ποικίλες διαλέκτους  της ελβετο-γερμανικής γλώσσας, στην Ελβετία ομιλούνται εγγενώς αρκετές τοπικές ρομανικές γλώσσες: η γαλλοπροβηγκιανή και η λομβαρδική.

## Νεο-λατινικά
[μικρογραφία|181x181εσ| Ελβετικό νόμισμα πέντε [Ελβετικό φράγκο|φράγκων με τη λατινική επιγραφή *Confoederatio Helvetica.*]]
[μικρογραφία| Το [Ομοσπονδιακό Παλάτι της Ελβετίας, με τη λατινική επιγραφή * .*]]
Για να μην χρειάζεται να μεταφραστεί η ονομασία της Ελβετίας στις τέσσερις επίσημες γλώσσες, τα λατινικά χρησιμοποιούνται στα νομίσματα του ελβετικού φράγκου (*[[Ελβετία (προσωποποίηση)|Helvetia]]* ή *Confoederatio Helvetica*) και στα ελβετικά γραμματόσημα (*Helvetia*). Ο top-level domain κωδικός για την Ελβετία στο διαδίκτυο είναι ο .ch, η συντομογραφία του λατινικού ονόματος, *Confoederatio Helvetica* (Ελβετική Συνομοσπονδία). Ομοίως, ο διεθνής κωδικός οχήματος για ελβετικά αυτοκίνητα είναι «CH». Το Ομοσπονδιακό Παλάτι της Ελβετίας φέρει την επιγραφή **.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Ελβετίας

Κατηγορία:Γερμανική γλώσσα
Κατηγορία:Γαλλική γλώσσα
Κατηγορία:Ιταλική γλώσσα
Άβαταρ

Το **άβαταρ** (σανσκριτικά: अवतार, avatāra), είναι μια έννοια στον Ινδουισμό που στα σανσκριτικά σημαίνει κυριολεκτικά "κάθοδος". Σημαίνει την υλική εμφάνιση ή ενσάρκωση μιας θεότητας στη Γη. Το σχετικό ρήμα "φέγγω, κάνω την εμφάνισή μου" χρησιμοποιείται μερικές φορές για να αναφερθεί σε οποιονδήποτε γκουρού ή σεβαστό άνθρωπο.

Η λέξη άβαταρ δεν εμφανίζεται στη βεδική γραμματεία- ωστόσο, εμφανίζεται σε ανεπτυγμένες μορφές στη μεταβεδική γραμματεία και ως ουσιαστικό ιδιαίτερα στην Πουρανική γραμματεία μετά τον 6ο αιώνα μ. Χ. . Παρόλα αυτά, η έννοια του άβαταρ είναι συμβατή με το περιεχόμενο της βεδικής λογοτεχνίας, όπως οι Ουπανισάδες, καθώς αποτελεί συμβολική απεικόνιση της έννοιας του Σαγκούνα Μπράχμαν στη φιλοσοφία του Ινδουισμού. Η Ριγκβέντα περιγράφει τον Ίντρα ως προικισμένο με μια μυστηριώδη δύναμη να παίρνει οποιαδήποτε μορφή κατά βούληση.  Η Μπαγκαβάντ Γκίτα εκθέτει το δόγμα της Αβατάρα, αλλά με άλλους όρους εκτός από το άβαταρ.

Θεολογικά, ο όρος συνδέεται συχνότερα με τον ινδουιστικό θεό Βισνού, αν και η ιδέα έχει εφαρμοστεί και σε άλλες θεότητες. Ποικίλοι κατάλογοι των ενσαρκώσεων του Βισνού εμφανίζονται στις ινδουιστικές γραφές, συμπεριλαμβανομένων των δέκα Dashavatara του Garuda Purana και των είκοσι δύο ενσαρκώσεων στο Bhagavata Purana, αν και το τελευταίο προσθέτει ότι οι ενσαρκώσεις του Βισνού είναι αναρίθμητες. Τα άβαταρ του Βισνού είναι σημαντικά στη θεολογία του Βαϊσναβισμού. Στην παράδοση του Ινδουισμού που βασίζεται στη θεά Σακτιστική παράδοση, συναντώνται συνήθως άβαταρ της Ντέβι με διαφορετικές εμφανίσεις, όπως η Τριπούρα Σουντάρι, η Ντούργκα και η Κάλι. Αν και στα μεσαιωνικά ινδουιστικά κείμενα αναφέρονται επίσης άβαταρ άλλων θεοτήτων, όπως ο Γκανέσα και ο Σίβα, αυτό είναι δευτερεύον και περιστασιακό. Το δόγμα της ενσάρκωσης είναι μία από τις σημαντικές διαφορές μεταξύ των παραδόσεων του Ινδουισμού του Βαϊσναβισμού και του Σαϊβισμού.

Οι έννοιες της ενσάρκωσης, οι οποίες είναι σε ορισμένες πτυχές παρόμοιες με το άβαταρ, συναντώνται επίσης στον Βουδισμό, τον Χριστιανισμό και άλλες θρησκείες.

Οι γραφές του Σιχισμού περιλαμβάνουν τα ονόματα πολυάριθμων ινδουιστικών θεών και θεών, αλλά απέρριψε το δόγμα της ενσάρκωσης του σωτήρα και υποστήριξε την άποψη των αγίων του ινδουιστικού κινήματος Bhakti, όπως ο Namdev, ότι ο άμορφος αιώνιος θεός βρίσκεται μέσα στην ανθρώπινη καρδιά και ο άνθρωπος είναι ο ίδιος ο σωτήρας του.

## Ετυμολογία και σημασία
Το σανσκριτικό ουσιαστικό (avatāra /ˈævətɑːr, ˌævəˈtɑːr/, Ινδουιστανικά: [əʋˈtaːr]) προέρχεται από το σανσκριτικό πρόθεμα ava- (κάτω) και τη ρίζα tṛ (διασχίζω). Αυτές οι ρίζες ανάγονται, αναφέρει η Monier-Williams, στα -taritum, -tarati, -rītum. Είναι συγγενές με το "away" στα αγγλικά, το οποίο έχει τη ρίζα του από το PIE *au- που σημαίνει "μακριά, μακριά".

## Παραπομπές


## Εξωτερικοί σύνδεσμοι
* 

Κατηγορία:Ινδουισμός
Κρίση μέσης ηλικίας

**Κρίση μέσης ηλικίας** ονομάζεται το σύνολο των αλλαγών στην ταυτότητα του ανθρώπου που πιθανώς παρουσιάζεται κατά τη μετάβαση στη μέση ηλικία, συνήθως από 45 μέχρι 65 χρονών. Το φαινόμενο περιγράφεται ως ψυχολογική κρίση που προκαλείται από γεγονότα, όπως η γήρανση, η έλευση του θανάτου και η έλλειψη επιτευγμάτων και εμπειριών στη ζωή. Αυτό μπορεί να προκαλέσει συναισθήματα μείζονος κατάθλιψης, τύψεων και υψηλών επιπέδων άγχους ή την επιθυμία ανάκτησης της νεανικότητας σε συνδυασμό με δραστικές αλλαγές στον τρόπο ζωής τους και την επιθυμία της αλλαγής ληφθεισών αποφάσεων του παρελθόντος.

Μελέτες δείχνουν ότι είναι λιγότερο διαδεδομένη από ό,τι πιστεύεται. Ο όρος επινοήθηκε από τον Elliott Jaques το 1965.

## Παραπομπές


Κατηγορία:Ανθρώπινη ανάπτυξη
Κατηγορία:Ανθρωπολογία
Κατηγορία:Άνθρωπος
Κατηγορία:Βιολογία
Κατηγορία:Γήρας
Κατηγορία:Ψυχολογία
BMW G11

Η **BMW Σειρά 7 G11 / G12** είναι ένα μεγάλο πολυτελές σεντάν αυτοκίνητο της κατηγορίας F, που παρήχθη από τη γερμανική αυτοκινητοβιομηχανία BMW, από τις 1 Ιουλίου 2015 έως τον Ιούνιο του 2022. Η εκδοχή με το κοντό μεταξόνιο ονομάζεται G11 και η εκδοχή με το μακρύτερο μεταξόνιο ονομάζεται G12. Αντικατέστησε τη BMW F01 / F02 και ήταν η έκτη κατά σειρά γενιά της Σειράς 7. Η διάδοχός της, μπήκε στη μαζική παραγωγή την 1 Ιουλίου 2022 και φέρει την ονομασία BMW G70, ενώ για πρώτη φορά προσφέρεται και ως αμιγώς ηλεκτροκίνητη, έκδοση που ονομάζεται BMW i7, και μάλιστα η G70 εξαναγκάστηκε να καταργήσει οριστικά τον κινητήρα V12 (που είχε εισαχθεί για πρώτη φορά στη BMW Σειρά 7 E32 το 1987), επειδή δεν μπορούσε πλέον να ανταποκριθεί στις νέες και αυστηρότερες προδιαγραφές εκπομπών καυσαερίων.

## Παρουσίαση
Το μοντέλο αποκαλύφθηκε επίσημα στις 10 Ιουνίου 2015 στην έδρα της BMW στο Μόναχο. Η μαζική παραγωγή του, ξεκίνησε την 1 Ιουλίου του ίδιου έτους, για τη σεζόν (model year) του 2016.

## Βασικά στοιχεία
[thumb|left|[Πλευρά οδήγησης|Δεξιοτίμονη BMW 740d xDrive Executive στο Σαλόνι Αυτοκινήτου της Οσάκα, Ιαπωνία, τον Δεκέμβριο του 2017.]]

Η Σειρά 7 G11 / G12 είναι η πρώτη BMW που βασίστηκε στην πλατφόρμα BMW CLAR platform (Cluster Architecture platform), η οποία στο μοντέλο αυτό υιοθέτησε τεχνολογίες που είχαν εισαχθεί για πρώτη φορά στα μοντέλα BMW i, όπως την ύπαρξη και ανθρακονημάτων ως δομικά υλικά. Οι εκδόσεις με το μακρύτερο μεταξόνιο φέρουν και ένα «L» στο όνομά τους, όπως για παράδειγμα BMW 760Li.

Μεγάλη προσοχή δόθηκε και στην αεροδυναμική, με αποτέλεσμα το μοντέλο να έχει αεροδυναμικό συντελεστή Cd μόλις 0,24.

## Ανανέωση του 2019
Στις 16 Ιανουαρίου 2019, η BMW παρουσίασε την ανανέωση της G11 / G12, με επανασχεδιασμό στα μπροστινά και πίσω φώτα, και μια νέα, πολύ μεγαλύτερη μπροστινή γρίλια, σύμφωνα με τα νέα σχεδιαστικά πρότυπα της εταιρείας για την μπροστινή γρίλια των μοντέλων της.

## Παραπομπές


## Εξωτερικοί σύνδεσμοι

* www.7-forum.com/
* Auto Bild, Mai 2016: Technische Daten des neuen BMW 7er, abrufbar am 22. April 2019.
* Heise Autos, Juni 2015: Luxus light, 23 Bilder des G11 und F01, abrufbar am 22. April 2019.

G11
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα
Mrs. Brown's Boys

To **Mrs. Brown's Boys** είναι μια βρετανο-ιρλανδική κωμική τηλεοπτική σειρά που δημιουργήθηκε από τον Brendan O'Carroll ο οποίος έχει και τον πρωταγωνιστικό
ρόλο. Η σειρά επικεντρώνεται σε μια Ιρλανδή ηλικιωμένη χήρα την Agnes Brown (την οποία υποδύεται ο ίδιος ο δημιουργούς Brendan O'Carroll) και τα παιδιά της.
Η παραγωγή της σειράς είναι σε συμπαραγωγή του BBC Scotland και του της Ιρλανδικής Ραδιοφωνίας-Τηλεόρασης RTÉ, και μεταδίδεται στον Ηνωμένο Βασίλειο
απο τον τηλεοπτικό σταθμό BBC One και στην Ιρλανδία απο τον τηλεοπτικό σταθμό του RTÉ One. Η σειρά έκανε πρεμιέρα 1 Ιανουαρίου 2011 στο RTÉ One και
21 Φεβρουαρίου 2011 στο BBC One.

## Πλοκή
Η σειρά διαδραματίζεται στο Δουβλίνο της Ιρλανδίας και επικεντρώνεται στην Agnes Brown, μια χήρα ηλικιωμένη ιδιοκτήτρια πάγκου λαϊκής αγοράς η οποία
έχει 6 γιούς και μια κόρη στων οποίων τη ζωή ανακατεύεται συνεχώς. Αν και σχεδόν στα 80 της έχει ακόμη τον πεθερό της τον Harold με τον οποίο είναι
σε μόνιμη κόντρα.
## Διασκευές και προσαρμογές
Η σειρά έχει διασκευαστεί μέχρι στιγμής τρεις φορές. Το 2013 έγινε διασκευή στην Τσέχικη γλώσσα η οποία προβλήθηκε στο TV Nova της Τσεχικής Δημοκρατίας με τίτλο PanMáma και το 2015 διασκευάστηκε στη Γαλλική γλώσσα και προβλήθηκε στο Καναδικό δίκτυο Super Écran με τίτλο Madame Lebrun. Στην Ελλάδα έχει διασκευαστεί
απο τον Μάρκο Σεφερλή (ο οποίος πρωταγωνιστεί) με τίτλο Super Mammy και προβλήθηκε στις 3 Απριλίου 2022 στο κανάλι του ΑΝΤ1

## Επισκόπηση επεισοδίων

## Παραπομπές


Κατηγορία:Βρετανικές τηλεοπτικές σειρές
Κατηγορία:Ιρλανδικές τηλεοπτικές σειρές
Κατηγορία:Κωμικές τηλεοπτικές σειρές
Κατηγορία:Sitcoms
Κουζίνα των Ρομά

Η **Κουζίνα των Ρομά**, η οποία μερικές φορές αποκαλείται "τσιγγάνικη κουζίνα", είναι η παραδοσιακή κουζίνα του εθνοτικού πληθυσμού των Ρομά. 

Δεν υπάρχει συγκεκριμένη "κουζίνα των Ρομά": ποικίλει και είναι επηρεασμένη από τις αντίστοιχες χώρες στις οποίες έζησαν οι Ρομά επί αιώνες. Συνεπώς, είναι επηρεασμένη από την ευρωπαϊκή κουζίνα παρόλο που οι Ρομά κατάγονται από την ινδική υποήπειρο. 

Η μαγειρική τους ενσωματώνει ινδικές και νοτιοασιατικές επιρροές αλλά μοιάζει αρκετά με την ουγγρική, την εβραϊκή, την ρουμανική και την κουζίνα της ανατολικής Ευρώπης. Η κουζίνα των μουσουλμάνων Ρομά είναι επίσης επηρεασμένη από την βαλκανική και την τουρκική κουζίνα.

## Επισκόπηση

Τα πιάτα των Ρομά γίνονται συνήθως καυτερά και πικάντικα με την χρήση μπαχαρικών όπως η πάπρικα, το σκόρδο και οι πιπεριές. 

Οι πατάτες αποτελούν βασικό συστατικό της διατροφής τους. Ένα παραδοσιακό επιδόρπιο των Ρομά είναι το πιρόγκο, το οποίο φτιάχνεται από αυγά, σταφίδες, καρύδια, ανανά, ζάχαρη, βούτυρο, αυγοτάραχο και τυρί κότατζ. 

Ένα άλλο παραδοσιακό πιάτο που φτιάχνουν οι Ρομά είναι η σάρμα ή σάλμαγια, η οποία παρασκευάζεται από λάχανο γεμιστό με κρέας και ρύζι. Οι Ρομά καταναλώνουν πιάτα που αποτελούνται από γεμιστές πιπεριές, κυρίως σε γιορτές και σε ειδικές περιστάσεις. Μαγειρεύουν επίσης pufe (από τηγανητό αλεύρι), xaritsa (τηγανητό καλαμποκόψωμο), μπογάτσα (ψητό ψωμί) και χαϊμόκο (γεύμα που αποτελείται από κρέας κουνελιού). 

Σερβίρουν τα γεύματά τους με καφέ και με τσάι με ζάχαρη και γάλα ή λεμόνι. Στο Μάριμπορ της Σλοβενίας υπάρχει ένα εστιατόριο των Ρομά που ονομάζεται Romani Kafenava. Ορισμένοι πλανόδιοι Ευρωπαίοι Ρομά μαγειρεύουν σκαντζόχοιρο στιφάδο.

## Παραπομπές


## Εξωτερικοί σύνδεσμοι
* How to Eat Like a Real "Gypsy"
* Inside the Culinary Traditions of the Roma people
* Introducing Roma Cuisine, The Little-Known 'Soul Food' Of Europe
* Hungary Roma restaurant eases prejudice through food
* Romani Cuisine and Cultural Persistence
* Gypsy Feast: Recipes and Culinary Traditions of the Romany People
* Food Cultures of the World Encyclopedia - Volume 2 - Page 175

Κατηγορία:Ρομά κοινωνία
Κοινότητα Νεαπόλεως Λασιθίου

Η **Κοινότητα Νεαπόλεως** είναι κοινότητα του Δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης η οποία συστάθηκε για πρώτη φορά το 1925 με το ΦΕΚ 27Α - 31/01/1925 και με έδρα την Νεάπολη. Εκτός από την έδρα της, περιλαμβάνει πολλούς μικροοικισμούς.

## Πληθυσμός
μικρογραφία|584x584px|Η κοινότητα σε σχέση με τον δήμο.
## Κοινοτάρχες / Δήμαρχοι Νεαπόλεως
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι / Δήμαρχοι Νεαπόλεως

## Παραπομπές


Κατηγορία:Δήμος Αγίου Νικολάου
Κατηγορία:Επαρχία Μιραμπέλλου
Στέφι Ντούνα

Η **Στέφι Ντούνα** (γεν. **Έρζεμπετ Μπέριντεϊ**, 8 Φεβρουαρίου 1910 – 22 Απριλίου 1992) ήταν μια ηθοποιός του κινηματογράφου που γεννήθηκε στην Ουγγαρία.

## Χορεύτρια
Γεννημένη στη Βουδαπέστη, η Στέφι (Στεφανία Ντούνα), όπως ήταν γνωστή στους φίλους και την οικογένειά της, άρχισε να χορεύει από την ηλικία των εννέα ετών και τράβηξε για πρώτη φορά την προσοχή ως δεκατριάχρονη χορεύτρια μπαλέτου στην Ευρώπη. Έκανε την πρώτη της εμφάνιση επί σκηνής σε μια σειρά από δραματοποιημένα παραμύθια στο Παιδικό Θέατρο της Βουδαπέστης. Αρχικά αντίθετος στην ιδέα, ο πατέρας της την έστειλε στα καλύτερα σχολεία της ουγγρικής πρωτεύουσας για να μάθει χορό και σύντομα εκείνη είχε χορέψει στις περισσότερες πρωτεύουσες της Ευρώπης. Το 1932, εμφανίστηκε στη σκηνή του Λονδίνου στην επιθεώρηση *Words and Music* του Νόελ Κάουαρντ ως μία από τις τέσσερις ηθοποιούς που ερμήνευσαν το τραγούδι "Mad about the Boy".

## Ηθοποιός του κινηματογράφου
Όταν έφτασε στο Χόλιγουντ το 1932, η Ντούνα δεν μιλούσε ούτε λέξη αγγλικά, αλλά αποφάσισε να μάθει γρήγορα. Οι σκηνοθέτες τη συμβούλευσαν να μείνει μακριά από τους Ούγγρους φίλους της για να επιταχύνει τη εκμάθησή της. Μέσα σε λίγα χρόνια, η Ντούνα μιλούσε όχι μόνο αγγλικά αλλά πέντε ακόμη γλώσσες. Κατά τη δεκαετία του 1930, έπαιξε ρόλους από διάφορες εθνικότητες. Ωστόσο, παρά το ευρωπαϊκό της υπόβαθρο, την επέλεγαν συχνά για να ερμηνεύει τον ρόλο της φλογερής μοιραίας Λατίνας σε ταινίες που εκμεταλλεύονταν πλήρως την εξωτική και λαμπερή της προσωπικότητα, όπως το *La Cucaracha* (1934), που ήταν η πρώτη ταινία μικρού μήκους με ζωντανή δράση σε Technicolor.

Η Ντούνα έκανε το κινηματογραφικό της ντεμπούτο στην ταινία *The Indiscretions of Eve* (1932) σε πρωταγωνιστικό ρόλο (μαζί με την Τζέσικα Τάντι, η οποίε έκανε επίσης το ντεμπούτο της). Με την υπογραφή της RKO Radio Pictures, έπαιξε την Γκουνινάνα, την Εσκιμώα σύζυγο του Φράνσις Λέντερερ, στην ταινία *Ο άνθρωπος των δύο κόσμων* (*Man of Two Worlds,* 1934).

Ο Λέντερερ είχε εμφανιστεί με την Ντούνα και στην παραγωγή του *Die Wunderbar* στο Βερολίνο της Γερμανίας. Το 1936, η Ντούνα έπαιξε τη Νέντα στη βρετανική κινηματογραφική εκδοχή της όπερας *[[Οι Παλιάτσοι (όπερα)|Οι παλιάτσοι]]*, με πρωταγωνιστή τον Ρίχαρντ Τάουμπερ. Οι ταινίες στις οποίες έπαιξε πρωταγωνιστικούς ρόλους, όπως η *Τυχοδιώκτης του Παναμά (Panama Lady,* 1939) με τη Λουσίλ Μπολ, έγιναν δημοφιλείς αλλά δεν την έκαναν μεγάλη σταρ. Οι ταινίες της για τις οποίες κυρίως τη θυμούνται είναι το *Anthony Adverse* (1936) και το *[[Η γέφυρα της αμαρτίας (ταινία, 1940)|Η γέφυρα της αμαρτίας]]* (1940).

## Προσωπική ζωή και θάνατος
Η Ντούνα παντρεύτηκε δύο φορές. Ο πρώτος της γάμος ήταν το 1935 με τον ηθοποιό Τζον Κάρολ, συμπρωταγωνιστή της στην κινηματογραφική κωμωδία *Γεια, Gaucho!* (1935). Το ζευγάρι απέκτησε ένα παιδί, μια κόρη, και χώρισε το 1938. Το 1940 η Ντούνα παντρεύτηκε τον ηθοποιό Ντένις Οκίφ και απέκτησε μαζί του έναν γιο. 

Η Ντούνα πέθανε τον Μάιο του 1992 από καρκίνο στο σπίτι της στο Μπέβερλι Χιλς. 

## Παραπομπές


## Εξωτερικοί σύνδεσμοι
* 
* 

Κατηγορία:Ούγγροι τσεχικής καταγωγής
Κατηγορία:Ούγγροι ηθοποιοί